title: Ordinaziun chantunala da chatscha

abbreviation: OCC

pdf_content: Ordinaziun chantunala da chatscha (OCC)    740.010   Ordinaziun chantunala da chatscha (OCC)  dals 29-05-1998 (versiun dals 01-12-2016)  sa basond sin l'art. 20 e sin l'art. 33 da la lescha chantunala da chatscha1) *  relaschada dal cussegl grond ils 29 da matg 19982)  1. Object e champ d'applicaziun  Art.  1 Object 1 Questa ordinaziun regla a) ils princips da la planisaziun da la chatscha; b) * … c) la prevenziun cunter donns da selvaschina sco er l'indemnisaziun da donns da   selvaschina.  Art.  2 Perimeter dals donns da selvaschina dal parc naziunal svizzer 1 La prevenziun e l'indemnisaziun da donns da selvaschina en il perimeter dals donns  da selvaschina dal parc  naziunal  svizzer  sa  drizza tenor las  cunvegnas  tranter la   fundaziun "Parc naziunal svizzer" ed il chantun sco er las vischnancas. 2 La  regenza  regla  l'execuziun.  Per  quest  intent  po  ella  far  cunvegnas  correspundentas cun la fundaziun "Parc naziunal svizzer" e cun las vischnancas.  Art.  3 Egualitad da las schlattainas 1 Las  indicaziuns  davart  las  persunas,  las  funcziuns  e  las  professiuns  en  questa  ordinaziun executiva sa refereschan ad omaduas schlattainas,  uschenavant ch'i  na  resulta nagut auter or dal senn da las disposiziuns.  1) DG 740.000 2) M dals 17 da favrer 1998, 3; PCG 1998/99, 173  * tabellas da las modificaziuns a la fin dal relasch   1   http://www.gr-lex.gr.ch/data/740.000/rm   740.010    2. Planisaziun da la chatscha  Art.  4 Noziun 1 La planisaziun da la chatscha cumpiglia la procuraziun da la basa, la concepziun  dals plans da prelevaziun ed ina controlla dal success.  Art.  5 Dimensiun 1 La chatscha sto vegnir planisada per ils capricorns sco er per ils tschiervs, per ils  chavriels e per ils chamutschs. 2 La  planisaziun  da  la  chatscha  per  ils  capricorns  vegn  fatga  a  norma  dal  dretg  federal. 3 Per  las  ulteriuras  spezias  da  selvaschina  sto  vegnir  fatga  ina  planisaziun  da  chatscha, sch'ella è necessaria per proteger la spezia sezza, per limitar ils donns da  selvaschina,  per  mantegnair  la  varietad  da  las  spezias  u  per  cumbatter  cunter  epidemias d'animals.  Art.  6 Procurar la basa 1. far inventaris  1 L'uffizi  cumpetent  registrescha  la  derasaziun  dals  effectivs  da  selvaschina  ed  eruescha ils effectivs. * 2 Cun ils inventaris vegnan registrads la grondezza, la structura da las schlattainas e  da la vegliadetgna sco er il svilup dals effectivs da selvaschina. 3 L'uffizi cumpetent metta ils singuls effectivs en relaziun cun las autras spezias da  selvaschina, cun la purschida da nutriment e cun la multiplicaziun e giuditgescha la  grondezza supportabla. *  Art.  7 * 2. examinaziun da la selvaschina 1 L'uffizi cumpetent constatescha il stadi general e spezialmain il stadi da sanadad  dals effectivs da selvaschina. Per quest intent examinescha el selvaschina sajettada,  tschiffada e disgraziada.  Art.  8 3. situaziun dals donns da selvaschina a) selvicultura  1 Ils donns da selvaschina chaschunads vi dal guaud dastgan esser mo uschè gronds   ch'ina regiuvinaziun cun spezias da plantas che correspundan al lieu e che servan sco   basa per mantegnair il guaud en moda persistenta è garantida per regla senza mesiras   da protecziun spezialas. 2 Las influenzas èn supportablas, sch'i vegn garantida ina regiuvinaziun natirala cun  spezias da plantas che correspundan al lieu sin almain 75 pertschient da la surfatscha   dal guaud en la regiun.  2       740.010   Art.  9 b) agricultura 1 Il  donn  da  selvaschina  chaschunà  vi  da  las  culturas  agriculas  na  dastga  betg  pregiuditgar en moda exagerada la cultivaziun. 2 Ils donns èn exagerads, sche la perdita da la racolta surpassa sin pliras surfatschas   pliras giadas 15 pertschient en ina regiun.  Art.  10 4. protecziun da la natira e da las spezias 1 Singulas  spezias  da  selvaschina  na  dastgan  betg  prender  suramaun,  uschia  che  autras spezias d'animals u da plantas vegnan periclitadas en lur existenza.  Art.  11 Plans da prelevaziun: 1. princips  1 Sa basond sin las retschertgas fatgas fa l'uffizi cumpetent ils plans da prelevaziun.  Quests  plans  fixeschan  las  quotas  che  ston  vegnir  prelevadas  dals  effectivs  da  selvaschina. * 2 Ils giavischs da l'agricultura e da la selvicultura sco er da la protecziun da la natira   ston vegnir resguardads adequatamain. 3 Nua  ch'il  dumber  da  selvaschina  è  memia  grond  u  nua  che  la  selvaschina  chaschuna donns exagerads u nua ch'ella periclitescha autras spezias d'animals u da   plantas sto l'effectiv vegnir reducì.  Art.  12 2. approvaziun 1 Ils plans da prelevaziun per las spezias da selvaschina permessas vegnan tractads   da la cumissiun chantunala da chatscha. L'approvaziun fa la regenza. 2 L'approvaziun dals plans da prelevaziun per las spezias da selvaschina protegidas   sa drizza tenor il dretg federal.  3. Chatscha speziala  Art.  13 * …  Art.  14 * …   3     740.010    4. Prevenziun ed indemnisaziun da donns da selvaschina  4.1. DISPOSIZIUNS COMMUNABLAS  Art.  15 Mesiras generalas 1 Per limitar e reparar ils donns da selvaschina prendan las autoritads chantunalas e  communalas cumpetentas las mesiras necessarias en il rom da lur cumpetenzas per   regular ils effectivs da selvaschina e per mantegnair spazis da viver confurms a la   selvaschina. 2 Proprietaris da bains immobigliars, fittadins e proprietaris da guaud èn obligads da  sustegnair questas mesiras e da las realisar a norma da las disposiziuns legalas.  Art.  16 * …  4.2. AGRICULTURA  Art.  17 Prevenziun da donns da selvaschina: 1. mesiras da defensiun che pon vegnir pretendidas  1 Proprietaris da bains immobigliars, fittadins e cultivaturs èn obligads da prender las  mesiras  da  defensiun  che  pon  vegnir  pretendidas  per  prevegnir  a  donns  da  selvaschina. Pretendidas pon vegnir spezialmain las suandantas mesiras: a) plazzar  culturas  intensivas  periclitadas  davent  da  territoris  exponids  a  la   selvaschina; b) far saivs enturn culturas intensivas periclitadas considerablamain; c) pertgirar animals da niz per als proteger cunter animals da rapina.  Art.  18 2. mesiras da defensiun cun dretg da survegnir contribuziuns 1 A  proprietaris  da  bains  immobigliars  ed  a  fittadins  pon  vegnir  concedidas  contribuziuns  per  far  saivs  enturn  las  culturas  intensivas  periclitadas  considerablamain. 2 Per far saivs enturn ierts dasper chasa na vegnan concedidas naginas contribuziuns.  Art.  19 3. tariffa e garanzia da la contribuziun 1 Il chantun conceda als custs imputabels ina contribuziun da 20 pertschient fin 60  pertschient. L'import da la contribuziun sa drizza particularmain tenor il fatg, sche  las  saivs  servan  per  part,  per  gronda  part  u  exclusivamain  a  la  defensiun  da  selvaschina. * 2 Las contribuziuns vegnan concedidas mo, sch'ellas èn vegnidas garantidas ordavant  dal departament cumpetent.  4       740.010   Art.  20 Indemnisaziun dals donns da selvaschina 1. object  1 Il  donn che vegn  chaschunà  da  la  selvaschina  permessa  e  da  capricorns  vi  da  culturas agriculas e vi d'animals da niz vegn indemnisà dal chantun. La perdita da la   racolta po vegnir indemnisada er en furma d'ina cumpensaziun reala. 2 Sch'il donn po vegnir reducì tras ina nova plantaziun, vegn indemnisada la lavur  supplementara. 3 Il  chantun  indemnisescha  ils  donns  chaschunads  da  las  spezias  da  selvaschina  protegida luf-tscherver, evla, urs, luf, schacal mellen, castur e ludra, uschenavant che   quels na vegnan betg surpigliads da la confederaziun. *  Art.  21 2. exclusiun u reducziun 1 Il dretg da survegnir ina indemnisaziun scroda, sche: a) la perdita da la racolta è sut 5 pertschient; b) * il donn per cultivatur è pli pitschen che 200 francs; c) ins dastga prender mesiras d'agid a sasez. 2 Il dretg da survegnir ina indemnisaziun scroda u vegn reducì, sche: a) il donn è vegnì annunzià memia tard; b) l'annunzia dal donn cuntegna indicaziuns evidentamain faussas u che mainan   en errur; c) la racolta n'è per atgna culpa betg vegnida fatga a temp util; d) il donnegià n'ha betg prendì las mesiras da defensiun ch'ins po pretender; e) il donnegià ha er chaschunà il donn.  Art.  22 3. stimaziun dal donn 1 Ils organs da stimaziun han da constatar senza retard il motiv e l'import dal donn e  da far in protocol dal donn. Exista la speranza che la cultura donnegiada sa remettia,  po vegnir spetgà cun la stimaziun fin avant la racolta.  Art.  23 4. custs da la stimaziun 1 Ils  custs  da  la  stimaziun  surpiglia  per  regla  il  chantun.  Al  chaschunader  da  la  stimaziun pon vegnir adossads ils custs per part u dal tuttafatg, sche la stimaziun  mussa che: a) il donn sto evidentamain vegnir attribuì ad in auter motiv che a la selvaschina; b) i sa tracta d'in donn da bagatella.  Art.  24 * 5. decisiun 1 Sche la stimaziun dal donn vegn renconuschida dal donnegià, è la decisiun dals  organs da stimaziun definitiva. Autramain decida l'uffizi cumpetent davart l'import   dal donn. El po dumandar experts da far in giudicament.   5     740.010    4.3. SELVICULTURA  Art.  25 * Princip 1 Sche la surfatscha dal guaud, sin la quala la regiuvinaziun natirala cun spezias da  plantas  che  correspundan  al  lieu  è  garantida  malgrà  l'influenza  da  selvaschina  permessa u da capricorns, sch'ella importa regiunalmain main che 75 pertschient u  sche  questa  influenza  è  previsibla,  prenda  il  chantun  las  mesiras  da  chatscha  e  forestalas necessarias en il rom da la prevenziun e da l'indemnisaziun dals donns da  selvaschina, per limitar u per reparar ils donns da selvaschina.  Art.  26 * Giudicament da la situaziun dals donns da selvaschina 1 L'uffizi  cumpetent  giuditgescha  periodicamain  la  situaziun  dals  donns  da  selvaschina. La basa per il giudicament da la situaziun dals donns da selvaschina  furman surtut il stadi da l'effectiv dal guaud giuven sco er l'influenza sin l'effectiv  dal guaud giuven che po vegnir attribuida a la selvaschina.  Art.  27 Contribuziuns per prevegnir e per reparar donns da selvaschina 1 Sch'il giudicament da la situaziun dals donns da selvaschina mussa ch'igl exista in  basegn  d'agir,  elavureschan  ils  uffizis  cumpetents  in  concept.  Quest  concept  sto  mussar tge mesiras da chatscha e forestalas e tge autras mesiras ch'èn necessarias per   limitar u per reparar ils donns da selvaschina, e quant che questas mesiras custan. * 2 En il rom dals concepts per limitar e per reparar ils donns da selvaschina ha la   regulaziun dals effectivs da la selvaschina d'ungla prioritad avant mesiras tecnicas. 3 Las mesiras tenor il concept ston vegnir coordinadas sche pussaivel cun ils projects  forestals e da tgira currents u previs.  Art.  28 Approvaziun dals concepts 1 Ils concepts per limitar u per reparar donns da selvaschina vegnan approvads dal  departament cumpetent. Ils proprietaris da guaud ston vegnir tadlads ordavant.  Art.  29 Contribuziuns dal chantun 1 Il  chantun conceda ina contribuziun da 40 pertschient  als  custs  imputabels  per  mesiras per tgirar biotops, per plantaziuns, per far saivs enturn plantaziuns ed enturn   regiuvinaziuns natiralas sco er per mesiras da protecziun singulas, e quai cun resalva   da l'artitgel 30 litera c da questa ordinaziun. * 2 … * 3 Las  contribuziuns  chantunalas  vegnan  concedidas  mo,  sch'ellas  èn  vegnidas  garantidas  ordavant  dal  departament  cumpetent  e  sch'il  proprietari  da  guaud  surpiglia ils custs restants.  6       740.010   Art.  30 Exclusiun da contribuziuns 1 Contribuziuns na vegnan betg pajadas, sche: a) il proprietari da guaud n'ha betg realisà mesiras ordinadas u recumandadas per   limitar u per reparar ils donns da selvaschina; b) igl èn vegnidas fatgas plantaziuns cun spezias da plantas che na correspundan   betg al lieu ed en moda betg confurma a las enconuschientschas da l'ecologia  forestala;  c) mesiras  vegnan  gia  confinanziadas  a  basa  da  la  legislaziun  federala  e  chantunala davart il guaud.  Art.  31 Mesiras preventivas 1 Il  departament cumpetent po da tut temp ordinar da sai ora u sin dumonda dals  proprietaris  da guaud mesiras  preventivas  per  limitar  u  per  reparar  ils  donns da  selvaschina, sche quellas mesiras èn urgentas, sch'ellas n'èn anc betg previsas en il   rom  da  projects  forestals  e  da  tgira  u  en  concepts  tenor  l'artitgel 27  da  questa  ordinaziun  e  sch'i  n'exista  nagin  motiv  d'exclusiun  tenor  l'artitgel 30  da  questa  ordinaziun.  4.4. EXECUZIUN E MEDS LEGALS  Art.  32 Execuziun 1 La regenza regla la procedura en il sectur da la prevenziun e da l'indemnisaziun  dals  donns  da  selvaschina.  Ella  fixescha  particularmain  ils  custs  imputabels  per  mesiras per: a) prevegnir donns da selvaschina en il sectur da l'agricultura; b) limitar e reparar donns da selvaschina en il sectur da la selvicultura. 2 Il departament cumpetent elegia ils organs da stimaziun per la stimaziun da donns  vi da las culturas agriculas.  Art.  33 * …   7     740.010    5. Disposiziuns finalas  Art.  34 Aboliziun dal dretg vertent 1 L'ordinaziun executiva tar la lescha chantunala da chatscha dals 28 da favrer 19891)   vegn abolida.  Art.  35 Disposiziun transitorica 1 Dumondas da contribuziun ch'èn  pendentas  il  mument  da l'entrada  en vigur  da  questa ordinaziun vegnan giuditgadas tenor il dretg vegl.  Art.  36 Entrada en vigur 1 La regenza fixescha il termin che questa ordinaziun entra en vigur.2)  1) CUL 1989, 2152 2) messa en vigur cun CR dals 8 da december 1998 per il 1. d'avrigl 1999  8       740.010   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 29-05-1998 01-04-1999 relasch emprima versiun - 11-03-2003 01-12-2003 Art. 19 al. 1 midada - 11-03-2003 01-12-2003 Art. 21 al. 1, b) midada - 11-03-2003 01-12-2003 Art. 25 revisiun totala - 11-03-2003 01-12-2003 Art. 29 al. 1 midada - 11-03-2003 01-12-2003 Art. 29 al. 2 midada - 14-02-2006 01-01-2007 ingress midada - 14-02-2006 01-01-2007 Art. 1 al. 1, b) aboliziun - 14-02-2006 01-01-2007 Art. 6 al. 1 midada - 14-02-2006 01-01-2007 Art. 6 al. 3 midada - 14-02-2006 01-01-2007 Art. 7 revisiun totala - 14-02-2006 01-01-2007 Art. 11 al. 1 midada - 14-02-2006 01-01-2007 Art. 13 aboliziun - 14-02-2006 01-01-2007 Art. 14 aboliziun - 14-02-2006 01-01-2007 Art. 16 aboliziun - 14-02-2006 01-01-2007 Art. 24 revisiun totala - 14-02-2006 01-01-2007 Art. 26 revisiun totala - 14-02-2006 01-01-2007 Art. 27 al. 1 midada - 31-08-2006 01-01-2007 Art. 33 aboliziun 2006, 5021 18-10-2016 01-12-2016 Art. 20 al. 3 midada 2016-026 18-10-2016 01-12-2016 Art. 29 al. 1 midada 2016-026 18-10-2016 01-12-2016 Art. 29 al. 2 aboliziun 2016-026   9     740.010    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 29-05-1998 01-04-1999 emprima versiun - ingress 14-02-2006 01-01-2007 midada - Art. 1 al. 1, b) 14-02-2006 01-01-2007 aboliziun - Art. 6 al. 1 14-02-2006 01-01-2007 midada - Art. 6 al. 3 14-02-2006 01-01-2007 midada - Art. 7 14-02-2006 01-01-2007 revisiun totala - Art. 11 al. 1 14-02-2006 01-01-2007 midada - Art. 13 14-02-2006 01-01-2007 aboliziun - Art. 14 14-02-2006 01-01-2007 aboliziun - Art. 16 14-02-2006 01-01-2007 aboliziun - Art. 19 al. 1 11-03-2003 01-12-2003 midada - Art. 20 al. 3 18-10-2016 01-12-2016 midada 2016-026 Art. 21 al. 1, b) 11-03-2003 01-12-2003 midada - Art. 24 14-02-2006 01-01-2007 revisiun totala - Art. 25 11-03-2003 01-12-2003 revisiun totala - Art. 26 14-02-2006 01-01-2007 revisiun totala - Art. 27 al. 1 14-02-2006 01-01-2007 midada - Art. 29 al. 1 11-03-2003 01-12-2003 midada - Art. 29 al. 1 18-10-2016 01-12-2016 midada 2016-026 Art. 29 al. 2 11-03-2003 01-12-2003 midada - Art. 29 al. 2 18-10-2016 01-12-2016 aboliziun 2016-026 Art. 33 31-08-2006 01-01-2007 aboliziun 2006, 5021  10     	1. Object e champ d'applicaziun 	Art. 1 Object 	Art. 2 Perimeter dals donns da selvaschina dal parc naziunal svizzer 	Art. 3 Egualitad da las schlattainas  	2. Planisaziun da la chatscha 	Art. 4 Noziun 	Art. 5 Dimensiun 	Art. 6 Procurar la basa 1. far inventaris 	Art. 7 * 2. examinaziun da la selvaschina 	Art. 8 3. situaziun dals donns da selvaschina a) selvicultura 	Art. 9 b) agricultura 	Art. 10 4. protecziun da la natira e da las spezias 	Art. 11 Plans da prelevaziun: 1. princips 	Art. 12 2. approvaziun  	3. Chatscha speziala 	Art. 13 * … 	Art. 14 * …  	4. Prevenziun ed indemnisaziun da donns da selvaschina 	4.1. Disposiziuns communablas 	Art. 15 Mesiras generalas 	Art. 16 * …  	4.2. Agricultura 	Art. 17 Prevenziun da donns da selvaschina: 1. mesiras da defensiun che pon vegnir pretendidas 	Art. 18 2. mesiras da defensiun cun dretg da survegnir contribuziuns 	Art. 19 3. tariffa e garanzia da la contribuziun 	Art. 20 Indemnisaziun dals donns da selvaschina 1. object 	Art. 21 2. exclusiun u reducziun 	Art. 22 3. stimaziun dal donn 	Art. 23 4. custs da la stimaziun 	Art. 24 * 5. decisiun  	4.3. Selvicultura 	Art. 25 * Princip 	Art. 26 * Giudicament da la situaziun dals donns da selvaschina 	Art. 27 Contribuziuns per prevegnir e per reparar donns da selvaschina 	Art. 28 Approvaziun dals concepts 	Art. 29 Contribuziuns dal chantun 	Art. 30 Exclusiun da contribuziuns 	Art. 31 Mesiras preventivas  	4.4. Execuziun e meds legals 	Art. 32 Execuziun 	Art. 33 * …   	5. Disposiziuns finalas 	Art. 34 Aboliziun dal dretg vertent 	Art. 35 Disposiziun transitorica 	Art. 36 Entrada en vigur   		2018-06-06T05:13:48+0200 	"7001 Chur" 	"Gesetzessammlung Kanton Graubünden"


canton: gr

abbreviation: ORCh

pdf_content: Ordinaziun da la regenza davart la chatscha (ORCh)    740.020   Ordinaziun da la regenza davart la chatscha (ORCh)  dals 27-03-2007 (versiun dals 01-09-2017)  sa basond sin l'art. 38 da la lescha chantunala da chatscha dals 4 da zercladur 19891)  relaschada da la regenza ils 27 da mars 2007  1. Patentas da chatscha  Art.  1 Surveglianza ed infurmaziun 1 L'emissiun da la patenta vegn fatga sut la surveglianza da l'uffizi  da chatscha e   pestga.  Quest  uffizi  dat  las  instrucziuns  administrativas  necessarias  als  posts  d'emissiun da patentas e procura per ina infurmaziun adequata da las chatschadras e   dals chatschaders.  Art.  2 Cudeschet per las patentas da chatscha 1 Il  cudeschet  per  las  patentas  da chatscha è  persunal  e  n'è  betg  transferibel.  El  cuntegna las persunalias,  ina fotografia  da passaport  sco er il  certificat  davart  la   controlla da las armas e davart l'examen da qualificaziun. 2 Ils cudeschets per las patentas da chatscha vegnan controllads per regla mintga 10   onns ed eventualmain renovads. L'uffizi da chatscha e pestga ordinescha la controlla  e la coordinescha cun la controlla periodica da las armas.  Art.  3 Posts d'emissiun da patentas 1 Las patentas da chatscha pon vegnir retratgas tar ils posts d'emissiun da patentas  ch'èn vegnids designads da l'uffizi da chatscha e pestga. * 2 L'uffizi  publitgescha  ils  posts  d'emissiun  da  patentas  en  il  fegl  uffizial  dal   chantun. * 3 … *  Art.  3a * …  1) DG 740.000  * tabellas da las modificaziuns a la fin dal relasch   1   http://www.gr-lex.gr.ch/data/740.000/rm   740.020    Art.  4 Documents 1 Per  retrair  la  patenta  ston  vegnir  preschentads  als  posts  d'emissiun  ina  carta  d'identitad valaivla, il cudeschet per la patenta da chatscha ed il mussament davart   l'assicuranza legala da responsabladad. Plinavant sto vegnir inoltrà il formular cun la  conferma  suttascritta  persunalmain  ch'i  n'existan  nagins  motivs  da  refusa  tenor  l'artitgel 7 da la lescha chantunala da chatscha. * a) * … b) * … 1bis … * 2 Chatschadras  e  chatschaders  cun  domicil  en  ina  vischnanca  grischuna  ston  plinavant  confermar  en scrit  sin il  formular  ch'ellas  ed els  han lur  domicil  en il   chantun Grischun dapi 3 mais successivs. 3 La petenta u il petent sto cumprovar cun il formular correspundent che l'arma da  chatscha  è  vegnida  regulada  persunalmain  e  che  l'obligaziun  da  tir  è  vegnida  ademplida. *  Art.  5 Controlla da las indicaziuns 1 Sch'igl exista in suspect motivà che las indicaziuns na constattan betg, pon ils posts  d'emissiun da patentas pretender ch'i vegnian inoltrads ulteriurs documents. Fin che  la chaussa è sclerida, vegn refusada la consegna da la patenta da chatscha u da la  carta da giasts. * 2 Sin dumonda da las persunas pertutgadas relascha l'uffizi da chatscha e pestga ina  disposiziun davart l'existenza da las premissas per retrair la patenta (disposiziun da  constataziun).  Art.  6 Permiss da manischar e documents da vehichels 1 Cun exequir  la  chatscha  sto  la  chatschadra u il  chatschader  prender  cun  sai  il   cudeschet per las patentas, la patenta da chatscha e la glista da prelevaziun e, sch'ils   organs da surveglianza da chatscha pretendan quai, sto ella u el preschentar quests  documents. 2 … *  Art.  6a * Carta da giasts 1 La  regenza  regla  ils  detagls  davart  la  carta  da  giasts  en  las  prescripziuns  da   chatscha.  2       740.020   2. Armas da chatscha  Art.  7 Controlla da las armas 1. surveglianza ed assicuranza da responsabladad  1 La surveglianza da la controlla da las armas è chaussa da l'uffizi  da chatscha e  pestga. El designescha las persunas ch'èn autorisadas da far la controlla e relascha  las disposiziuns ch'èn necessarias per quai. 2 Per  la  realisaziun  da  la  controlla  da  las  armas  fa  il  chantun  in'assicuranza  da  responsabladad correspundenta.  Art.  8 2. controlla ed inscripziun en il cudeschet per las patentas da  chatscha  1 Las armas ch'èn destinadas per la chatscha ston funcziunar en moda irreproschabla  e ston pudair vegnir segiradas respectivamain detendidas. Avant che vegnir duvradas  ston  ellas  vegnir  controlladas  ed  inscrittas  en  il  cudeschet  per  las  patentas  da  chatscha da la chatschadra u dal chatschader. 2 L'uffizi da chatscha e pestga ordinescha mintga 10 onns ina controlla posteriura da  las armas.  Art.  9 Depositar armas da chatscha 1 La chatschadra u il chatschader sto prender cun sai l'arma da chatscha cur ch'ella u  el banduna il territori da chatscha. 2 Ordaifer il temp da chatscha na dastgan armas da chatscha e traplas betg vegnir   depositadas en il territori da chatscha.  3. Vehichels a motor e meds da transport publics  Art.  10 Diever da vehichels a motor 1. princip  1 Il  diever  da  vehichels  a  motor  per  intents  da  chatscha  è  scumandà  durant  la   chatscha  auta  e  durant  la  chatscha  bassa,  sch'i  vegn  prendì  cun  sai  l'arma  da  chatscha.  Art.  11 2. excepziuns a) viadi en il territori da chatscha  1 Vehichels a motor dastgan vegnir duvrads per il viadi en il territori da chatscha sco  suonda: a) fin entaifer abitadis ch'èn segnads cun tavlas blau-alvas u nair-alvas; b) fin als ospizis da vias da pass;   3     740.020    c) fin a las staziuns da partenza da telefericas, da telecabinas u da sutgeras ch'èn   situadas per lung da vias naziunalas u chantunalas;  d) fin a las staziuns u fin a las fermadas publicas da las VFF, da la VR e da la   VMG;  e) fin a las staziuns finalas d'interpresas publicas da transport (autos da posta,  bus e.u.v.) che circuleschan durant l'entir onn tenor in urari.  2 Las regulaziuns tenor l'alinea 1 da questas disposiziuns valan er per il diever da  vehichels  a motor  sin territori  extrachantunal,  sch'i  vegn parcà cun l'intent  d'ir  a   chatscha en il chantun Grischun. 3 En  las  prescripziuns  da  chatscha  po  la  regenza  inditgar  plazzas  da  parcar  extraordinarias e relaschar regulaziuns divergentas davart  il diever da vehichels a  motor.  Art.  12 b) cumenzament e fin da la chatscha, transport da selvaschina  d'ungla  1 Il di avant che la chatscha cumenza, il di avant che reprender la chatscha suenter   ina interrupziun ed il di da la rogaziun federala dastgan chatschadras e chatschaders  en armaziun da chatscha far diever davent da las 12.00 da vehichels a motor per il  viadi en il territori da chatscha u il return cun l'arma da chatscha en lur sustas. Ils   vehichels ston vegnir depositads anc la medema saira sin in parcadi permess. * 2 Avant in di senza chatscha ed a la fin da la chatscha auta e da la chatscha bassa   dastgan vegnir duvrads vehichels a motor per turnar a chasa suenter che las uras da  sajettar èn terminadas. 3 Per il transport da selvaschina d'ungla sajettada dastgan vegnir duvrads vehichels a  motor. En quest cas dastgan las commembras ed ils commembers da la gruppa da  chatscha er seser en il med da transport motorisà.  Art.  12a * …  Art.  13 c) excepziuns per chatschadras e per chatschaders cun in grev  impediment d'ir a pe  1 A chatschadras  ed a  chatschaders  cun in  grev  impediment  direct  d'ir  a  pe pon  vegnir  permessas  ulteriuras  excepziuns  areguard  il  diever  da  vehichels  a  motor.  Dumondas correspundentas ston vegnir inoltradas cun in attestat da la media u dal  medi  a  l'uffizi  da  chatscha  e  pestga  mintgamai  fin  ils  15  da  fanadur  da  l'onn  respectiv. * 2 L'uffizi  decida  davart  las  dumondas  avant  il  cumenzament  da  la  chatscha.  Per   garantir  in exercizi da la chatscha regular, pon las permissiuns vegnir concedidas   cun pretensiuns e cun cundiziuns.  4       740.020   Art.  14 Utilisaziun da meds da transport publics 1 Per  il  viadi  en  il  territori  da  chatscha  dastgan  vegnir  utilisadas  viafiers  che  circuleschan tenor in urari, interpresas publicas da transport sin via (autos da posta,  lingias da bus e.u.v.) sco er las pendicularas a Veulden, a Landarenca ed a Braggio.  4. Meds auxiliars  Art.  15 Skis, gianellas e chalzers da naiv 1 L'utilisaziun  da  skis u  d'urdains  sumegliants  a  skis  per  exequir  la  chatscha  è  scumandada cun excepziun da la chatscha da guetta. * 2 Gianellas e chalzers da naiv dastgan vegnir duvrads sin tut las chatschas.  Art.  16 Helicopters ed ulteriurs urdains da sgular 1 Il  diever  da  helicopters  u  d'ulteriurs  urdains  da  sgular  (sguladers  da  delta,   planegiaders ed urdains da sgular sumegliants) per intents da chatscha è scumandà. 2 En  cas  excepziunals  dastgan  vegnir  duvrads  helicopters,  sch'ils  organs  da  surveglianza da chatscha dattan ordavant  lur consentiment  per transportar davent  selvaschina d'ungla.  Art.  17 Campar e bivacar 1 Per exequir  la chatscha èsi  permess da postar  tendas e  ponns sco er  da duvrar  rulottas,  campers  u  auters  vehichels  a  motor  per  pernottar  mo  sin  campadis   signalisads. 2 Igl è scumandà da prender mesiras architectonicas per endrizzar plazzas da durmir   sco er per far deposits u per magasinar provisiuns e chaussas sumegliantas.  Art.  18 Ulteriurs meds d'agid scumandads 1 Sensurs  da  moviment,  sensurs  a  radis  infracotschens,  barrieras  fotoelectricas,  traplas fotograficas e cameras d'observaziun sco er ils meds d'agid ch'èn inditgads  correspundentamain en il dretg federal èn scumandads per exequir la chatscha. 2 En las prescripziuns da chatscha regla la regenza il diever da funcs e da telefons  mobils.  Art.  19 Permissiuns excepziunalas 1 Permissiuns  excepziunalas  tenor  l'artitgel 3 alinea 1  da  l'ordinaziun  federala  da  chatscha1) conceda l'uffizi  da chatscha e pestga. Quest uffizi  fa er la glista da las  persunas autorisadas.  1) CS 922.01   5   http://db.clex.ch/link/Bund/922.01/rm   740.020    5. Execuziun da la chatscha  Art.  20 Uras da sajettar 1 La regenza regla las uras da sajettar en il rom da las prescripziuns da chatscha.  Art.  20a * Distanzas da tir, ballins a plum 1 Las distanzas da tir importan a cundiziuns optimalas: a) tir da balla maximalmain 200 m; b) tir da ballins a plum maximalmain 40 m. 2 La chatscha sin utschleglia da chatscha da l'aua dastga vegnir exequida mo cun in   chaun da chatscha che ha fatg l'examen e mo, sch'ins dovra ballins senza plum.  Art.  21 Cumportament suenter il culp 1 Suenter il culp ston vegnir observads exactamain il cumportament e la via da fugia   da l'animal. Sche la selvaschina na croda betg suenter ch'ella è vegnida culpida, ston  vegnir marcads l'atgna posiziun ed il lieu, nua che la selvaschina è vegnida tutgada.  Al lieu dal culp ston vegnir tschertgads precautamain segns dal culp. Sch'ils segns  dal culp n'èn betg adattads per chattar l'animal, sto vegnir pretendì in chaun da sang.  Art.  22 Proprietad da la preda 1 Sch'ina  selvaschina  vegn  sajettada  da  pliras  persunas,  appartegna  ella  a  la  chatschadra u al chatschader che ha dà l'emprim culp mortal. 2 Sche  selvaschina  vegn  sajettada  –  exequind  la  chatscha  cun  chauns  –  da  chatschadras u da chatschaders betg participads, appartegna ella a la manadra u al  manader  dal  chaun.  L'inscripziun  en  la  glista  da  prelevaziun  ha  da  far  quella  chatschadra u quel chatschader che ha sajettà la selvaschina. 3 Tar  tschertgas  posteriuras scada il  dretg da la preda pir,  cur ch'i  vegn chalà da  tschertgar.  Art.  23 Tschertga posteriura 1. Asils da selvaschina  1 Sche selvaschina tutgada entra en in asil da selvaschina e crappa en visibilitad,   dastga  la  chatschadra  u  il  chatschader  entrar  en  il  territori  da  protecziun  e  sbuttatschar e proveder la selvaschina al lieu. Avant che transportar davent la preda  ston vegnir infurmads ils organs da surveglianza da chatscha. 2 Sche la selvaschina na crappa betg en visibilitad, sto la tiradura u il tiradur marcar   – ultra da l'atgna posiziun e dal lieu, nua che la selvaschina è vegnida tutgada – er il   lieu,  nua che  la  selvaschina  è  entrada en il  territori  da  protecziun.  La  tschertga  posteriura dastga cumenzar pir cun il consentiment dals organs da surveglianza da  chatscha.  6       740.020   Art.  24 2. parc naziunal svizzer 1 Entra  selvaschina  tutgada  en  il  parc  naziunal  svizzer,  sto  vegnir  infurmada  la  direcziun dal parc. Entrar en il parc u cumenzar cun la tschertga posteriura dastgan   ins pir suenter il consentiment da la direcziun dal parc.  6. Protecziun da selvaschina, mesiras d'agid a sasez, premias da  prelevaziun e da preda  Art.  25 Protecziun da la selvaschina cunter disturbis 1 Il  diever  da  glischs  da  tschertga,  da  glischs  d'alogen,  da  reflecturs  e  da  sumegliantas funtaunas da glisch artifiziala per tschertgar e per observar selvaschina  è scumandà durant l'entir onn.  Art.  26 Selvaschina malsauna e blessada, selvaschina disgraziada 1 Animals selvadis malsauns u blessads sco er selvaschina disgraziada ston vegnir  annunziads immediatamain als organs da surveglianza da chatscha.  Art.  27 Preparar animals protegids 1 Tgi  che vul  preparar  animals  da spezias  protegidas,  sto  sa  laschar  registrar  tar   l'uffizi da chatscha e pestga. 2 Annunzias davart la preparaziun da las spezias protegidas che vegnan menziunadas  en l'artitgel 5 alinea 3 da l'ordinaziun federala da chatscha1) ston medemamain vegnir  fatgas a l'uffizi.  Art.  28 Marcar mammals ed utschels selvadis 1 La permissiun da marcar mammals ed utschels permess vegn concedida da l'uffizi  da chatscha e pestga. 2 L'uffizi  s'exprima  envers  las  autoritads  federalas  cumpetentas  er  davart  la  marcaziun da mammals e d'utschels protegids.  Art.  29 Mesiras d'agid a sasez 1 Proprietarias  e  proprietaris  da  bains  immobigliars  sco  er  fittadinas  e  fittadins   dastgan tschiffar u sajettar vulps, tais, fiergnas e giats daventads selvadis, sche quels   avanzan u penetreschan en edifizis d'abitar u d'economia. 2 Tiduns, columbas tircas, merlotschas, turschs giagls, sgragias, giazlas, corvs nairs e  grischs, corvs gronds, sturnels sco er paslers da chasa e da prada dastgan mo vegnir   tschiffads u sajettads, sche quai è necessari per proteger ierts da chasa e culturas   agriculas.  1) CS 922.01   7     740.020    3 Animals  tschiffads  u  sajettads  ston  vegnir  annunziads  immediatamain  a  la  guardiaselvaschina cumpetenta u al guardiaselvaschina cumpetent. *  Art.  30 Premias da prelevaziun e da preda 1 Las vischnancas pon pajar premias per la prelevaziun da tais, da vulps sco er da  fiergnas noblas e da fiergnas alvas. * 2 Ellas reglan las premissas per conceder las premias da prelevaziun e da preda e fan  la controlla necessaria davart las prelevaziuns e davart las predas fatgas.  7. Polizia da chatscha  Art.  31 Posiziun dals organs uffizials da surveglianza da chatscha 1 Las incumbensas e las cumpetenzas dals organs da surveglianza da chatscha tenor  l'artitgel 44 alinea 1  da  la  lescha  chantunala  da  chatscha1) sa  drizzan  tenor  la  procedura  penala  dal  chantun  Grischun2) e  tenor  la  legislaziun  introductiva  chantunala3). * 2 Ils  organs  da  surveglianza  da  chatscha  ston  particularmain  denunziar  tut  las  cuntravenziuns  cunter  la  legislaziun  da  chatscha,  da  las  qualas  els  han  enconuschientscha, far las emprimas retschertgas tar il suspect d'in act chastiabel,   constatar e segirar ils fastizs da l'act sco er prender tut las mesiras urgentas per eruir  l'autura u l'autur dal delict. 3 Per quest intent han els spezialmain l'autorisaziun da sa laschar mussar las patentas   da chatscha, da controllar ils vehichels, las bulschas, las tastgas da chatscha ed ils   meds da transport  sco er da segirar  selvaschina sajettada illegalmain ed armas u  utensils da chatscha ed utensils auxiliars duvrads illegalmain.  Art.  32 Chauns fraudulants 1 Chauns che giran senza vegnir survegliads en ils territoris nua che la selvaschina  passenta l'enviern e che van suenter ils fastizs da selvaschina, che persequiteschan  selvaschina, che chatschan u stgarpan selvaschina valan sco chauns fraudulants. 2 Chauns dastgan vegnir  sajettads mo da guardiaselvaschinas,  sch'els  han stgarpà  selvaschina u sch'els han fraudulà repetidamain. *  1) DG 740.000 2) CS 312.0 3) DG 350.100  8    http://www.gr-lex.gr.ch/data/350.100/rm http://db.clex.ch/link/Bund/312.0/rm http://www.gr-lex.gr.ch/data/740.000/rm    740.020   Art.  33 Denunzia da sasez 1 Ina denunzia da sasez en il senn da l'artitgel 15 alinea 3 da la lescha chantunala da  chatscha1) è  avant  maun,  sche  la  chatschadra  u  il  chatschader  manifestescha  sia  voluntad  tras  in  cumportament  correspundent.  La  preda  sto  vegnir  registrada  immediatamain  cun  la  remartga  "denunzia"  sin  la  glista  da  prelevaziun,  la  selvaschina  sto  vegnir  rutta  si  tenor  l'urden  e  la  denunzia  sto  vegnir  fatga  immediatamain tar ils organs da surveglianza da chatscha. 2 Sch'igl è intschert, sche l'animal sajettà è permess, sto vegnir registrada la preda   cun la remartga "controlla" sin la glista da prelevaziun. Dal rest vala l'alinea 1 da   questa disposiziun.  Art.  34 Giuditgar, sch'in animal è permess 1. expertisa  1 Sch'ils  organs  da  surveglianza  da  chatscha  giuditgeschan  ch'ina  selvaschina  sajettada  n'è  betg  permessa  e  sche  questa  decisiun  na  vegn  betg  renconuschida,  lascha l'uffizi da chatscha e pestga far in'expertisa, e quai sin dumonda en scrit da la   chatschadra u dal chatschader.  Art.  35 2. custs 1 Sche la selvaschina vegn giuditgada sco permessa, surpiglia il chantun ils custs per  laschar far l'expertisa. 2 Sche l'expertisa mussa che la selvaschina è vegnida sajettada illegalmain e sche  quest resultat  vegn  renconuschì,  sto la chatschadra u il  chatschader surpigliar  ils  custs. 3 Sch'il giudicament davart la permissiun vegn fatg d'ina instanza giuridica, decida  quella davart l'adossament dals custs.  Art.  36 Rembursament da la valur 1 Il rembursament da la valur tenor l'artitgel 52 da la lescha chantunala da chatscha2)   en cas da delicts vegn fixà da l'autoritad penala. * 2 Sche  selvaschina  ch'è  vegnida  sajettada  illegalmain  è  gia  vegnida  utilisada  sin  fundament d'in act chastiabel u sch'ella na vegn betg appurtada or d'auters motivs,   sto vegnir pajada la valur d'in animal viv equivalent.  1) DG 740.000 2) DG 740.000   9   http://www.gr-lex.gr.ch/data/740.000/rm http://www.gr-lex.gr.ch/data/740.000/rm   740.020    8. Disposiziuns finalas  Art.  37 Aboliziun dal dretg vertent 1 Las disposiziuns executivas tar la lescha chantunala da chatscha dals 19 da mars   19903) vegnan abolidas.  Art.  38 Entrada en vigur 1 Questa ordinaziun entra en vigur il 1. da zercladur 2007.  3) CUL 1990, 2274 e midadas tenor CUL 1994, 3057; CUL 1995, 3270; CUL 1996, 3775;  CUL 1998, 4143; CUL 1998, 4284 e CUL FUC 2004, 2780  10       740.020   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-03-2007 01-06-2007 relasch emprima versiun - 17-11-2009 01-01-2010 Art. 3 al. 1 midada - 17-11-2009 01-01-2010 Art. 3 al. 2 midada - 17-11-2009 01-01-2010 Art. 13 al. 1 midada - 09-11-2010 01-01-2011 Art. 3 al. 3 aboliziun - 21-12-2010 01-01-2011 Art. 31 al. 1 midada 2010, 4816 05-07-2011 01-08-2011 Art. 12 al. 1 midada - 01-04-2014 01-06-2014 Art. 20a integraziun - 20-01-2015 01-03-2015 Art. 4 al. 1 midada 2015-010 20-01-2015 01-03-2015 Art. 4 al. 1, a) aboliziun 2015-010 20-01-2015 01-03-2015 Art. 4 al. 1, b) aboliziun 2015-010 20-01-2015 01-03-2015 Art. 4 al. 3 integraziun 2015-010 25-04-2017 15-06-2017 Art. 3a integraziun 2017-015 25-04-2017 15-06-2017 Art. 4 al. 1bis integraziun 2017-015 25-04-2017 15-06-2017 Art. 5 al. 1 midada 2017-015 25-04-2017 15-06-2017 Art. 6 al. 2 integraziun 2017-015 25-04-2017 15-06-2017 Art. 12 al. 1 midada 2017-015 25-04-2017 15-06-2017 Art. 12a integraziun 2017-015 25-04-2017 15-06-2017 Art. 15 al. 1 midada 2017-015 25-04-2017 15-06-2017 Art. 29 al. 3 midada 2017-015 25-04-2017 15-06-2017 Art. 30 al. 1 midada 2017-015 25-04-2017 15-06-2017 Art. 32 al. 2 midada 2017-015 25-04-2017 15-06-2017 Art. 36 al. 1 midada 2017-015 15-08-2017 01-09-2017 Art. 3a aboliziun 2017-031 15-08-2017 01-09-2017 Art. 4 al. 1bis aboliziun 2017-031 15-08-2017 01-09-2017 Art. 5 al. 1 midada 2017-031 15-08-2017 01-09-2017 Art. 6 al. 2 aboliziun 2017-031 15-08-2017 01-09-2017 Art. 6a integraziun 2017-031 15-08-2017 01-09-2017 Art. 12 al. 1 midada 2017-031 15-08-2017 01-09-2017 Art. 12a aboliziun 2017-031   11     740.020    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-03-2007 01-06-2007 emprima versiun - Art. 3 al. 1 17-11-2009 01-01-2010 midada - Art. 3 al. 2 17-11-2009 01-01-2010 midada - Art. 3 al. 3 09-11-2010 01-01-2011 aboliziun - Art. 3a 25-04-2017 15-06-2017 integraziun 2017-015 Art. 3a 15-08-2017 01-09-2017 aboliziun 2017-031 Art. 4 al. 1 20-01-2015 01-03-2015 midada 2015-010 Art. 4 al. 1, a) 20-01-2015 01-03-2015 aboliziun 2015-010 Art. 4 al. 1, b) 20-01-2015 01-03-2015 aboliziun 2015-010 Art. 4 al. 1bis 25-04-2017 15-06-2017 integraziun 2017-015 Art. 4 al. 1bis 15-08-2017 01-09-2017 aboliziun 2017-031 Art. 4 al. 3 20-01-2015 01-03-2015 integraziun 2015-010 Art. 5 al. 1 25-04-2017 15-06-2017 midada 2017-015 Art. 5 al. 1 15-08-2017 01-09-2017 midada 2017-031 Art. 6 al. 2 25-04-2017 15-06-2017 integraziun 2017-015 Art. 6 al. 2 15-08-2017 01-09-2017 aboliziun 2017-031 Art. 6a 15-08-2017 01-09-2017 integraziun 2017-031 Art. 12 al. 1 05-07-2011 01-08-2011 midada - Art. 12 al. 1 25-04-2017 15-06-2017 midada 2017-015 Art. 12 al. 1 15-08-2017 01-09-2017 midada 2017-031 Art. 12a 25-04-2017 15-06-2017 integraziun 2017-015 Art. 12a 15-08-2017 01-09-2017 aboliziun 2017-031 Art. 13 al. 1 17-11-2009 01-01-2010 midada - Art. 15 al. 1 25-04-2017 15-06-2017 midada 2017-015 Art. 20a 01-04-2014 01-06-2014 integraziun - Art. 29 al. 3 25-04-2017 15-06-2017 midada 2017-015 Art. 30 al. 1 25-04-2017 15-06-2017 midada 2017-015 Art. 31 al. 1 21-12-2010 01-01-2011 midada 2010, 4816 Art. 32 al. 2 25-04-2017 15-06-2017 midada 2017-015 Art. 36 al. 1 25-04-2017 15-06-2017 midada 2017-015  12     	1. Patentas da chatscha 	Art. 1 Surveglianza ed infurmaziun 	Art. 2 Cudeschet per las patentas da chatscha 	Art. 3 Posts d'emissiun da patentas 	Art. 3a * … 	Art. 4 Documents 	Art. 5 Controlla da las indicaziuns 	Art. 6 Permiss da manischar e documents da vehichels 	Art. 6a * Carta da giasts  	2. Armas da chatscha 	Art. 7 Controlla da las armas 1. surveglianza ed assicuranza da responsabladad 	Art. 8 2. controlla ed inscripziun en il cudeschet per las patentas da chatscha 	Art. 9 Depositar armas da chatscha  	3. Vehichels a motor e meds da transport publics 	Art. 10 Diever da vehichels a motor 1. princip 	Art. 11 2. excepziuns a) viadi en il territori da chatscha 	Art. 12 b) cumenzament e fin da la chatscha, transport da selvaschina d'ungla 	Art. 12a * … 	Art. 13 c) excepziuns per chatschadras e per chatschaders cun in grev impediment d'ir a pe 	Art. 14 Utilisaziun da meds da transport publics  	4. Meds auxiliars 	Art. 15 Skis, gianellas e chalzers da naiv 	Art. 16 Helicopters ed ulteriurs urdains da sgular 	Art. 17 Campar e bivacar 	Art. 18 Ulteriurs meds d'agid scumandads 	Art. 19 Permissiuns excepziunalas  	5. Execuziun da la chatscha 	Art. 20 Uras da sajettar 	Art. 20a * Distanzas da tir, ballins a plum 	Art. 21 Cumportament suenter il culp 	Art. 22 Proprietad da la preda 	Art. 23 Tschertga posteriura 1. Asils da selvaschina 	Art. 24 2. parc naziunal svizzer  	6. Protecziun da selvaschina, mesiras d'agid a sasez, premias da prelevaziun e da preda 	Art. 25 Protecziun da la selvaschina cunter disturbis 	Art. 26 Selvaschina malsauna e blessada, selvaschina disgraziada 	Art. 27 Preparar animals protegids 	Art. 28 Marcar mammals ed utschels selvadis 	Art. 29 Mesiras d'agid a sasez 	Art. 30 Premias da prelevaziun e da preda  	7. Polizia da chatscha 	Art. 31 Posiziun dals organs uffizials da surveglianza da chatscha 	Art. 32 Chauns fraudulants 	Art. 33 Denunzia da sasez 	Art. 34 Giuditgar, sch'in animal è permess 1. expertisa 	Art. 35 2. custs 	Art. 36 Rembursament da la valur  	8. Disposiziuns finalas 	Art. 37 Aboliziun dal dretg vertent 	Art. 38 Entrada en vigur   		2018-06-06T11:23:38+0200 	"7001 Chur" 	"Gesetzessammlung Kanton Graubünden"